OpenLLM-France/wikimedia huggingface dataset:
# Paper-masustondo

Paper-masustondoa (Broussonetia papyrifera) Moraceae familiako landare loreduna da, jatorriz Asiakoa. Ekialde Urrunean (Txina, Japonia, Indotxina) aspalditik landatua izan da, paper ekoizpenean erabiltzeko, adibidez washi japoniar paperean.

## Ezaugarriak

Zuhaitz dioiko hostoerorkorra, 15 m garai izatera irits daiteke. Hostoek itxura ezberdinak izan ditzakete, baita adar berean ere, sinpleak, obalatuak eta kordatuak izatetik oso lobatuak izatera (lobatuak maizago agertzen dira hazkunde azkarreko ale gazteetan). 7 eta 20 cm bitartekoak izaten dira, gainalde latzak eta azpialde iletsuak, ertzak finki zerratuak dituztenak.
Lore arrak (estaminiferoak) infloreszentzia luzanga batean jaiotzen dira, eta emeak (pistilatuak) globular batean. Udan, infloreszentzia emeak fruta jangarri, gozo eta urtsu bihurtzen dira (baina hauskorregia merkaturatzeko), laranja-gorrixkak, 3 eta 4 cm arteko diametrokoak, basanimaliak elikatzeko iturri garrantzitsua dena.
* Hostoak.
* Fruituak.
* Lore arrak.
* Azala.

## Erabilerak

Azala oso zuntz sendoek osatzen dute, eta hortik lihoaren eta kalamuaren antzeko ezaugarri morfologikoak dituzten zuntzak ateratzen dira. Horregatik, kalitate handiko papera egiteko erabiltzen da, bereziki eskuz egina.
Horietan ezagunena-edo washi japoniar papera da. Paper-masustondoarekin eginikoa kōzogami (楮紙) deitzen da japonieraz, eta gehien egiten den washi mota. Horren zuntzak dira luzeenak (batez beste 100 mm). Zuntz horiek sendotasun handiko papera eratzen dute, eta oso egonkorra. Oihaletik hurbilago dago paper arruntetik baino, eta ez da asko ahultzen bustigaitza denean.

## Kanpo estekak

* Datuak: Q389185
* Multimedia: Broussonetia papyrifera / Q389185
* Espezieak: Broussonetia papyrifera
# Al-Shati kanpamentua

Al-Shatiko errefuxiatu-kanpamentua (arabieraz: مخيّم الشاطئ‎, baita ere eta Hondartza kanpamentu gisa ezaguna, Gazako Zerrendaren iparraldean dagoen errefuxiatu palestinarren kanpamentua da, Gazako Gobernazioaren Mediterraneoko kostaldearen parean, eta zehazkiago Gazako hirian. Kanpamentuaren azalera osoa 0,727 kilometro karratukoa baino ez da.

## Historia

Al-Shati kanpamentua 1948an sortu zen, Jaffa, Lod eta Beersheba hirietatik eta inguruko herri eta herrixketatik ihesi zihoazen 23.000 palestinar ingururentzat, Nakban bitartean.
1971n, Israelgo agintariek, segurtasun-arrazoiengatik errepideak zabaltzeko, 2.000 etxebizitza baino gehiago eraitsi zituzten. 8.000 errefuxiatuk kanpalekua utzi behar izan zuten Sheikh Radwan hirigintza-proiektura bidean, Gaza hirian.

## Biztanleria

Palestinako Estatistiken Bulego Nagusiaren (PCBS) arabera, Al-Shatik 87.158 biztanle zituen 2006. urtearen erdialdean, eta Ekialde Hurbileko Palestinako Errefuxiatuentzako Nazio Batuen Agentziak (UNRWA) 82.009 errefuxiatu erregistratu zituen 2013ko maiatzean. Al-Shati Gazako Zerrendako hirugarren errefuxiatu-kanpamenturik handiena da, eta munduko biztanle gehien dituen eremuetako bat.

## Ekonomia

2000ko iraila baino lehen, Israelek Gazako Zerrendaren blokeoa ezarri zuenean Bigarren Intifadaren ondorioz, Al-Shatiko langile gehienak peoiak ziren Israelen edo nekazaritzan lan egiten zuten. Gaur egun, errefuxiatu batzuek joskintzako lantegi eta tailerretan lan egiten dute. Kanpamentuko 2.453 familietatik asko, bizibide gisa, arrantzaren mende daude. Hala ere, Israelgo itsas armadak kostaldetik 6 itsas miliatara arrantzatzeko ezarri duen debekuak bizibide asko suntsitu eta pobrezia areagotu du.

## Al-Shati pertsonak

* Ismail Haniya, Hamas erakundeko burua eta, de facto, Palestinako Aginte Nazionaleko lehen ministroa.
* Rashid Masharawi, zinegilea.
* Said Seyam, Gazan egoitza duen Palestinako Aginte Nazionaleko Barne ministroa. Eraila izan zen.
* Yasser Elshantaf, Alemanian bizi den negozio-gizona.

## Erreferentziak

* ↑ https://unrwa.es/?option=com_content&view=article&id=189&Itemid=509
* ↑ https://web.archive.org/web/20120216020001/http://www.badil.org/Publications/badil-nakba-60-info-packet/maps/population-camps-2007.pdf
* ↑ https://www.unrwa.org/where-we-work/gaza-strip/beach-camp

## Ikus, gainera

* Al-Shati errefuxiatuen kanpamentuaren bonbardaketa

## Kanpo estekak

* Datuak: Q2829277
* Multimedia: Al-Shati Camp / Q2829277
# Emilio Majuelo

Emilio Majuelo Gil (Tutera, 1953 -) Euskal Herriko historialaria da. Ikerketa lanak batez ere XX. mendeko Euskal Herriaz egin ditu.

## Biografia

Txikitan hasi zen irakurtzen, jakin-mina piztu baitzitzaion liburuen bidez. Goi mailako Ikasketak Zaragozako Unibertsitatean egin zituen.
Eta ikasketen ondoren, zapalduen historia argitara ateratzen egin du lan, Frankismoan eta ondorengo urteetan errepresaliatutakoen testigantzak bilduz, Erriberako klase gatazkak aztertuz... Lehen ikerketak Nafarroako gizarte mugimenduei buruz egin zituen. Historia soziala, politikoa, mugimendu sozial eta sindikalak, Gerra Zibileko errepresioa... Horiek guztiak plazaratu zituen bere tesian eta hainbat ikerketa lan eta liburu ere argitaratu ditu, tartean kolektiboki egindako Navarra 1936 liburua.
Gauza berriak ikastea gustatu izan zaio beti, eta horrela hasi zen euskara ikasten. Orduan, mundu berri bat ireki zitzaiola dio, eta horretaz gozatzen aritu da irakaskuntzaz bezainbeste. Pasioz bizi du historia eta hori transmititzen saiatu da ikasleei, beharrezkotzat jotzen dituelako dibulgazioa eta irakaskuntza.
1995etik Nafarroako Unibertsitate Publikoan Historia Garaikideko irakaslea da. Gerónimo de Uztariz Historia Institutua sortu eta zuzendu zuen, Txalaparta argitaletxean historia sail baten ardura dauka, eta Euskarazko Komunikazio Taldearen administrazio kontseiluko kidea da.
| « | Emilio Majuelo da, Euskal Herri osoan, baina Nafarroan bereziki, .... ospe handia duen historialaria, zinezko autoritate bat. | » |
| —Pruden Gartzia |||

## Lanak

Artikulu eta ikerketa lan ugariz gain, liburu hauek argitaratu ditu:
* La IIª República en Navarra. Conflictividad agraria en la Ribera Tudelana (1931-1933). Pamiela, Iruñea, 1986.
* Luchas de clases en Navarra (1931-1936). Nafarroako Gobernua, Iruñea, 1989.
* Del sindicalismo católico agrario al cooperativismo empresarial. 75 años de la Federación Navarra de Cooperativas (1910-1985), Angel Pascual Bonisekin batera, Espainiako Nekazaritza Ministerioa, 1991.
* Tratamiento didáctico de las fuentes históricas, Mª Esther Guibert Navazekin batera, Grupo Editorial Universitario, 1998.
* LAB sindikatuaren historia, Txalaparta, Tafalla, 2000. ISBN 9788481361902. Espainieraz ere argitaratua.
* La generación del sacrificio: Ricardo Zabalza. 1898-1940, Txalaparta, Tafalla, 2008. ISBN 9788481365160.
* La idea de historia en Arturo Campión, 2011. 2006ko Eusko Ikaskuntzaren Arturo Kanpion dirulaguntza irabazi eta gero eginiko ikerketa lana.

## Erreferentziak

* 1 2 3 «Esker onez | Emilio Majuelo» hamaika telebista 2024-10-01 (Noiz kontsultatua: 2025-02-05).
* ↑ «Universidad Pública de Navarra - Campus de Excelencia Internacional» www.unavarra.es (Noiz kontsultatua: 2023-09-01).
* ↑ Gartzia, Pruden. NAFARROA: ERRESUMA ZAHARRA ALA LANGILERIA BERRIA? – Txoroen Untzia. (Noiz kontsultatua: 2023-09-01).

## Kanpo loturak

* Alberto BARANDIARAN: «Emilio Majuelo: "Ez dago idatzia Euskal Herriko historia indartsu bat"», Larrun, 2291. zenbakia, 2011-09-25.
* Mikel LARRAÑAGA ARREGI: «Emilio Majuelo Gil», Auñamendi Eusko Entziklopedia.
* Esker onez - Emilio Majuelo elkarrizketa Hamaika Telebistan.
* Datuak: Q12256810
# Bernardo Fernandes da Silva

Bernardo Fernandes da Silva (1965eko apirilaren 20a - ) Brasilgo futbolari ohia da.

## Selekzio nazionala

Brasilgo selekzioarekin :
| Urtea | Partida | Gol |
| 1989 | 5 | 0 |
| Guztira | 5 | 0 |

## Kanpo estekak

* National Football Teams
* (Japonieraz) J.League Data Site
* Datuak: Q181168
# Guilherme Arana

Guilherme Antonio Arana Lopes, (Sao Paulo (Brasil), 1997eko apirilaren 14a), futbolean aritzen den kirolari brasildarra da.
2020ko Udako Olinpiar Jokoetan, Tokio 2020an (Tokio), esku hartu, eta urrezko domina eskuratu zuen futbolean Brasil ordezkatuz; Espainiako taldearen (zilarrezko domina) eta Mexikoko taldearen (brontzezko domina) aurretik sailkatu zen Brasilgo taldea.
Tokion, honako hauek osatzen zuten Brasilgo taldea: Santos, Gabriel Menino, Diego Carlos, Ricardo Graça, Douglas Luiz, Guilherme Arana, Paulinho, Bruno Guimarães, Matheus Cunha, Richarlison, Antony, Brenno, Dani Alves, Bruno Fuchs Nino, Abner, Malcom, Matheus Henrique, Reinier, Claudinho, Gabriel Martinelli eta Lucãok.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Futbola, gizonezkoa. |

## Erreferentziak

* ↑ «Guilherme Antonio Arana Lopes» olympedia.org (Ingelesez)
* ↑ "Guilherme Antonio Arana Lopes" olympics.com (Gaztelaniaz)

## Kanpo estekak

* Datuak: Q19559974
* Multimedia: Guilherme Arana / Q19559974
# Ricardo Souza Silva

Ricardo Souza Silva, Ricardinho (1975eko azaroaren 26a - ) Brasilgo futbolari ohia da.
Hainbat futbol taldetan jokatu du, esaterako Nagoya Grampus Eight, Bellmare Hiratsuka eta Kawasaki Frontale.

## Kanpo estekak

* (Japonieraz) J.League Data Site
* Datuak: Q1185618
# Joxe Mari Agirretxe

Joxe Mari Agirretxe Kerexeta (Lasarte-Oria, Gipuzkoa, 1964ko maiatzaren 1a) 1987tik Takolo, Pirrutx eta Porrotx taldeko Porrotx pailazoa izan ondoren, gaur egun Pirritx, Porrotx eta MariMotots taldeko Porrotx pailazoa izatera iragan da.

## Kanpo estekak

* Datuak: Q16517866
# Pierre Etxeberri

Pierre Etxeberri, Pierre Etcheverry frantziar grafiaz, (Izpura, Nafarroa Beherea, 1889ko maiatzaren 15a – Récicourt, Meuse departamendua Frantzia, 1914ko urriaren 21a) Lehen Mundu Gerrako soldadu bat izan zen, Frantziako Armadak fusilatua Jules Chevalier soldaduarekin batera, desertatu izanaz akusatuta.
Desertatzeagatik fusilatutako lehen euskal herritarra izan zen, baina ez bakarra; izan ere, hurrengo urtean, 1915ko urtarrilaren 15ean, Louis Lévy baionarra hil zuten fusilatuta (Maizyn, Aisne departamendua, Frantzia) bere postua utzi izanaz akusatuta hura ere.
1914ko irailaren 30ean obus bat erori zen Etxeberriren lubakian, sekulako bordela eta nahasmendua sortu zen han, eta basora ihes egin behar izan zuen orduan Pierresek. Hurrengo egunean, goizeko 5etan agertu zen berriro bere postuan. Bere esanetan ez zegoen lubakian obusa bertara erori zenean, eta horregatik basoan gorde zen. Haren kontra egindako gerra kontseiluan, ordea, hainbat lekukok esan zuten etsaiaren erasoaren aurrean lubakitik atera eta basora ihes egin zuela.
Asko izan ziren Lehen Mundu Gerran desertatu eta Frantziako Armadan borrokatzeari uko egin zioten euskal herritar intsumituak: gerrara deituak izan ziren 25.000 pasa gizonetatik 4.000 inguru, hain zuzen ere, Behe Pirinioetako prefetak Barne ministroari gutun bidez aitortu zionez (25.000 bat soldadu abiatu ziren Baionatik gerrara. Pirinio Beheretik 45.000 bat joan ziren orotara, zaila da beraz euskal herritarren kopurua zehaztea).

## Erreferentziak

* ↑ Heriotza fitxa: http://www.memoiredeshommes.sga.defense.gouv.fr/fr/ark:/40699/m005450e3e6b1fd6/5450e6b74de6f
* ↑ Gerra kontseiluaren dosierra: http://www.memoiredeshommes.sga.defense.gouv.fr/fr/ark:/40699/m005450e3e6b1fd6/545cc1ce80831%5B%5D
* ↑ Les blessures de l'âme, Eric Vioten liburuan jasoa.
* ↑ Behe pirineoetako datu hauek eman zituen suprefetak 1918an: à la date du 30 novembre 1918, le préfet des Basses-Pyrénées (aujourd’hui Pyrénées-Atlantiques) dénombre 812 déserteurs depuis la mobilisation et 6 444 insoumis qui n’ont pas rejoint leur unité (https://www.chemindesdames.fr/sites/default/files/2017-04/La-Lettre-du-Chemin-des-Dames-38-Novembre-2016_0.pdf, 17. orrialdea).

## Kanpo estekak

* http://www.memoiredeshommes.sga.defense.gouv.fr/fr/ark:/40699/m00523a99b514053
* http://les-blessures-de-l-ame.over-blog.com/article-rencontre-a-pau-autour-des-fusilles-pour-l-exemple-73330005.html
* https://horizon14-18.eu/wa_files/la_20soule_20dans_20la_20guerre.pdf
* Pierre Etxeberriren heriotza fitxa eta gerra kontseiluaren dosierra: http://www.memoiredeshommes.sga.defense.gouv.fr/fr/arkotheque/client/mdh/fusilles_premiere_guerre/detail_fiche.php?ref=2524101&debut=0%5B%5D
* Datuak: Q58481991
# Velako gaztelua

Velako gaztelua edo Maquedako gaztelua, Espainiako Maqueda udalerrian dagoen gaztelu bat da, Gaztela-Mantxako Toledoko probintzian.

## Historia

Aurrez arabiarren gotorlekua zegoen tokian eraiki zen, eta 1083an Alfontso VI.a Gaztelakoaren jabetzara igaro. 1177an Alfontso VIII.a Gaztelakoak Cuenca hiria bereganatzean Maqueda eta bere lursailak Calatravako Ordenari eman zizkion eta honek agian mende horretan gotorlekua harresitu zuen. 1196 eta 1198an Almorabideen setioei arrakastaz aurre egin zien. 1434an Álvaro de Luna boteretsuaren jabetza bilakatu zen.
* Datuak: Q2971437
* Multimedia: Castle of Maqueda / Q2971437
# Pikondo

Pikondoa (Ficus carica) morazeoen familiako zuhaitz edo zuhaixka hosto erorkorra da, azal griseko enbor lodi eta motza duena, hosto palmatilobatu handi, larrukara eta biribilduak eta udare-formako errezeptakulu mamitsuen baitan dauden lore unisexualak. Fruitua pikua da.

## Deskribapena

Zuhaixka edo zuhaitz txikia (3-10 m luze), oso adarkatua. Enbor bihurria gehienetan. Adaburu zabal eta irregularra. Azal leuna eta gris kolorekoa. Adar malguak, berde-arreak.
Hosto erorkorrak, handiak (12-25 cm luze eta 10-18 cm zabal), palmatilobatuak (3-7 gingil) eta txorten luzekoak. Ukimenera larrukarak, eta nahiko latzak.
Monoikoak dira, nahiz eta funtzionalki dioiko gisa jokatu, lore unisexualak baitituzte. Loreak sikono izeneko infloreszentzietan elkarturik egoten dira. Polinizazioa Blastophaga psenes himenopteroak egiten du: intsektu honek pikondoaren infloreszentzia emeetan erruten ditu arrautzak, eta horrela lore arretatik dakarren polenarekin polinizatzen ditu .
Infruteszentziak (pikuak) uda amaieran heltzen dira. Aldaeraren arabera berdekarak, horiak, marroi-gorrixkak edo moreak izan daitezke.
Pikondoaren zati guztiek (adarrek, hostoek, pikuek) latex zuri narritagarria daukate.

## Habitata

Edozein lur motatan hazi daiteke baina eremu lehorretan gehaigo kostatzen zaio. Ohikoa da harkaitz artean edo hormetako zuloetan pikondo haziak erne eta landare berria hazten ikustea. Pikondoaren sustraiek lurra asko mugitzen dute eta zurtoinak latex narriagarri bat ekoizten du.
Landaturiko pikondoak aldaxka bidez ugaltzen dira.

## Iruditegia

| Hostoa & Fruitua | Fruitua | Egoztea | Zeharkako ebakera |
| Pikondoaren hostoak eta fruitu berdeak | Pikuak | Paradisutik kanporatzea — Freskoan Adam eta Eva larriminez agertzen dira, pikondo hostoekin estaliak eta estali gabe. Tommaso Masaccio, 1426-27 | Zeharkako ebakerak fruituaren egitura erakusten du |

## Erreferentziak

* Edukiaren zati bat EuskalNatura.eus webgunetik hartu da, copyrightaren jabeak onartu baitu hango testu-edukiak Euskarazko Wikipedian CC BY-SA 3.0 ES Aitortu-PartekatuBerdin 3.0 Espainia lizentziarekin argitaratzea, baldin eta iturria aipatzen bada (ikusi eztabaida orria).

## Kanpo estekak

* Euskalnatura.net: Pikondoa (Ficus carica)
* Zientzia.net: Pikuak nekazaritzaren hastapenetan
* Datuak: Q36146
* Multimedia: Ficus carica / Q36146
* Espezieak: Ficus carica
# Pinatubo

Pinatubo Filipinetako sumendia da, Luzon uhartean eta Zambales, Tarlac eta Pampanga probintzien mugatik gertu kokatutakoa. Mendiak 1.485 metro ditu eta bere azken eruptzioa 1991. urtean izan zen. Azken erupzio horren aurretik mendiak 1.745 metro zituen.
1991ko ekainean Pinatubo mendiaren erupzioa gertatu zen, 500 urtez, ixilik egon ondoren. Sumendiaren inguruan bizi ziren milaka pertsona ebakuatu zituzten arren, kalte materialak handiak izan ziren, sumendiko errauts eta batez ere fluxu piroklastikoen eraginez. Erupzioa gertatu eta hurrengo hilabetetan, sumenditik ateratako errautsek planetako atmosfera estali eta batezbesteko tenperaturek 0,5 °C egin zuten behera.

## Bibliografia

* Luhr J, Melson W, Mineral and Glass Compositions in June 15, 1991. Pumices: Evidence for Dynamic Desequilibrium in the Dacite on Mt. Pinatubo. En: Newhall C, Punougbayan R, ED. Fire and Mud Eruptions and Lahars of Mt. Pinatubo, Philippinrd. Washington: Universidad of Washington Press, 1996:733-750.

## Ikus, gainera

* Krakatoa
* Tanbora

## Kanpo estekak

* Pinatubo sumendiari buruzko informazioa Zientzia.net webgunean.
* (Ingelesez) Pinatuboren erupzioak munduko eguraldiaren gaineko eraginari buruzko webgunea.
* (Ingelesez) Erupzioari buruzko argazki galeria.
* Datuak: Q1451
* Multimedia: Mount Pinatubo / Q1451
# Pinpilinpauxa (konpartsa)

Pinpilinpauxa :
| Sorrera: | 1978 |
| Txupinera: | Maite Perez (2003 Izaskun Pinedo (2023) |
| Egoitza: | Barrenkale Barrena, 9 (Zazpikaleak) |
| Leloa: | - |
| Kideak: | |
| Koloreak: | Horia |
| Egoera: | Aktiboak |
| Webgunea: | www.pinpilinpauxa.org |
Pinpilinpauxa Bilboko konpartsarik zaharrenetakoa da, hauen federakundearen kidea dena eta transexualitate eta sexu-askatasunaren aldekoa.

## Ikus, gainera

* Bilboko Aste Nagusia

## Kanpo estekak

* Pinpilinpauxa Konpartsaren web ofiziala
* Bilboko Konpartsen Federakundearen webgunean
* Datuak: Q12265991
# Stanisław Wyspiański

Stanisław Mateusz Ignacy Wyspiański (Krakovia, 1869ko urtarrilaren 15a - ibidem, 1907ko azaroaren 28a) poloniar antzerkigile, margolari, olerkari eta diseinatzailea izan zen.
Idazle abertzalea izan zen eta drama nazional sinbolikoak idatzi zituen Polonia Gaztearen mugimenduaren filosofiaren barruan. Modernismoaren arauak jarraitu zituen Poloniako tradizio folklorikoaren eta historia erromantikoaren gaiekin.
Margolaritzan Jan Matejkoren ikaslea izan zen. Barnealdeak eta altzariak ere diseinatu zituen.

## Antzezlanak

* Warszawianka (Vagallerko ereserkia) (1898)
* Klątwa (Madarikazioa) (1899)
* Protesilas i Leodamia (1899)
* Meleager (1899)
* Legion (1900)
* Ezkontza (1901)
* Wyzwolenie (Asakapena) (1903)
* Weimar 1829 (1904)
* Noc listopadowa (Azaroko gaua) (1904)
* Acropolis (1904)
* Skałka (1907)
* Powrót Odysa (Odiseusen itzulera) (1907)
* Zygmunt August (1907 – amaitu gabe)

## Iruditegia

* Planty Parkea egunsentian, 1894
* Staś lotan, 1904, Poznańgo museo nazionala
* Kościuszko mendiko ikuspegia, 1904
* Amatasuna, 1905, Varsoviako museo nazionala
* Amatasuna, 1905, Krakoviako museo nazionala
* Rudawa ibaia, Krakówko museo nazional
* 2xEliza Parenska, Wroclawko museo nazionala
* Helenka, Wroclawko museo nazionala
* Autoerretratua emakumearekin leihoan, 1904, Krakoviako museo nazionala
* Jainko Aita, leihatea Krakoviako San Frantzisko elizan, Wyspiańskik diseinatua

## Kanpo estekak

* Datuak: Q312627
* Multimedia: Stanisław Wyspiański / Q312627
# Epicauta rubriceps

Epicauta rubriceps Meloidae familiako kakalardo espeziea da. Bolivian aurkitzen da.

## Erreferentziak

* ↑ Hallan, Joel Kenneth. «Synopsis of the described Coleoptera of the World». Biology Catalog, Texas A&M‎
# Lydomorphus

Lydomorphus Meloidae familiako kakalardo generoa da. Léon Fairmairek (1820-1906) deskribatu zuen.

## Espezieak

Genero honen espezieak hauek dira:
* Lydomorphus amethystinus Kaszab, 1953
* Lydomorphus angusticollis (Haag-Rutenberg, 1880)
* Lydomorphus arnoldii (Kaszab, 1963)
** Lydomorphus arnoldii arnoldii
* Lydomorphus beccarii (Haag-Rutenberg, 1880)
* Lydomorphus bifoveiceps (Fairmaire, 1897)
* Lydomorphus braeti (Fairmaire, 1894)
* Lydomorphus brittoni (Kaszab, 1953)
* Lydomorphus buettikeri (Kaszab, 1983)
* Lydomorphus cerocomoides (Kaszab, 1955)
* Lydomorphus chanzii (Fairmaire, 1878)
* Lydomorphus cinnamomeus Fairmaire, 1882
* Lydomorphus coeruleonotatus Pic, 1914
* Lydomorphus diaphoroceromorphus Pic, 1914
* Lydomorphus djibouti Kaszab, 1978
* Lydomorphus dusaulti (Dufour, 1821)
* Lydomorphus femoralis (Kocher, 1955)
* Lydomorphus fryi (Borchmann, 1942)
* Lydomorphus grossepunctatus (Kaszab, 1955)
* Lydomorphus ikuthanus (Kaszab, 1955)
* Lydomorphus janczyki (Kaszab, 1959)
* Lydomorphus kochi Kaszab, 1978
* Lydomorphus kurdistanicus (Pic, 1912)
* Lydomorphus lacustris (Kaszab, 1981)
* Lydomorphus leucophthalmus (Fairmaire, 1893)
* Lydomorphus masaicus (Kaszab, 1960)
* Lydomorphus nagarjunkondaensis (Saha, 1979)
* Lydomorphus palaestinus (Kirsch, 1871)
* Lydomorphus pauliani (Kaszab, 1965)
* Lydomorphus picticollis (Haag-Rutenberg, 1880)
* Lydomorphus prasina (Kaszab, 1953)
* Lydomorphus prasinoides Kaszab, 1978
* Lydomorphus purpureicolor Pic, 1914
* Lydomorphus reymondi (Selander, 1988)
* Lydomorphus saharanus (Kaszab, 1961)
* Lydomorphus semitestaceus (Fairmaire, 1896)
* Lydomorphus spinicornis Pic, 1911
* Lydomorphus szalaymarzsoi (Kaszab, 1978)
* Lydomorphus telekyi Fairmaire, 1891
* Lydomorphus tenuicollis (Pallas, 1798)
* Lydomorphus testaceipes Fairmaire, 1882
* Lydomorphus verrucicollis (Karsch, 1881)
* Lydomorphus zavattarii (Kaszab, 1953)

## Erreferentziak

* ↑ https://www.biolib.cz/en/taxon/id472695/
* ↑ Hallan, Joel Kenneth (6 de junio de 2010). «Synopsis of the described Coleoptera of the World». Biology Catalog, Texasko Unibertsitatea A&M.

## Kanpo estekak

* Datuak: Q3152796
* Multimedia: Lydomorphus / Q3152796
* Espezieak: Lydomorphus
# Maro Itoje

Oghenemaro Miles Itoje (Camden, Londres, 1994ko urriaren 28a), kirolaren munduan Maro Itoje deitua, Ingalaterrako errugbilaria da, bigarren lerroko eta hirugarren lerroko hegal postuetan aritzen dena. 2012tik Ingalaterrako Saracens FC taldean jokatzen du. 2016ko otsailaren 14an egin zuen debuta Ingalaterrako selekzioarekin, Erroman, Italiaren aurka, eta, besteak beste, 2016an, 2017an eta 2020an Sei Nazioen Txapelketa irabazi zuen.

## Palmaresa
### Saracens

* Ingalaterrako errugbi txapelketa
** irabazlea: 2015, 2016, 2018, 2019, 2023
** finalista: 2014, 2022
* Anglo-Galestar Kopa
** irabazlea: 2015
* Europako Errugbi Txapeldunen Kopa
** irabazlea: 2016, 2017, 2019

### Ingalaterrako selekzioa

* Sei Nazioen Txapelketa
** irabazlea: 2016, 2017, 2020
** Grand Slam: 2016
** Triple Crown: 2016, 2020
* Munduko Errugbi Kopa
** finalista: 2019
* Autumn Nations Cup
** irabazlea: 2020

## Erreferentziak

* ↑ Maro Itoje. saracens.com (Noiz kontsultatua: 2018-3-18).
* ↑ Maro Itoje. espnscrum.com (Noiz kontsultatua: 2025-1-6).

## Kanpo estekak

* Datuak: Q18978120
* Multimedia: Maro Itoje / Q18978120
# Reino Kuuskoski

Reino Iisakki Kuuskoski (Loimaa, 1907ko urtarrilaren 18a – Helsinki, 1965eko urtarrilaren 27a) finlandiar legelari eta politikaria izan zen, lehen ministroa 1958n.
Nekazaritza Ligako kide izan zen, eta bi aldiz parte hartu zuen herrialdeko gobernuan. 1953ko azarotik 1954ko maiatzera Justizia ministro izan zen 37. gobernuan. Ondoren, bitarteko gobernu bateko lehen ministro izan zen 1958ko apiriletik abuztura.
Finlandiako Administrazio Auzitegi Goreneko presidentea eta Legebiltzarreko arartekoa ere izan zen.
* Datuak: Q708302
* Multimedia: Reino Kuuskoski / Q708302